Diari Oficial de la Generalitat Valenciana


Sumari del DOGV 4417, del 14-01-2003 (2003/187)

ORDE de 10 de desembre de 2002, de la Conselleria d'Indústria, Comerç i Energia, per la qual es creen fitxers informatitzats amb dades de caràcter personal de la Cambra Oficial de Comerç, Indústria i Navegació de València.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/12/10/(2)/dof/vci/html**

### Dades del document

Número de DOGV
:   4417

Data del DOGV
:   14-01-2003

Secció del DOGV
:   I. DISPOSICIONS GENERALS

Número del document
:   2003/187


Data del document
:   10-12-2002

Organisme emissor
:   Conselleria d'Indústria, Comerç i Energia

Tipus de document
:   Ordre

Descriptors 

:   * base de dades
    * dades personals
    * legislació
    * cambra de comerç i indústria

ORDE de 10 de desembre de 2002, de la Conselleria d'Indústria, Comerç i Energia, per la qual es creen fitxers informatitzats amb dades de caràcter personal de la Cambra Oficial de Comerç, Indústria i Navegació de València. [2003/X187]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que hi serà d'aplicació a les dades de caràcter personal registrades en suport físic que les faça susceptibles de tractament, i a qualsevol modalitat d'ús posterior d'estes dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques, només podrà fer-se mitjançant disposició general publicada en el Boletín Oficial del Estado o diari oficial corresponent.
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la conselleria competent per raó de la matèria.
  
Per tot l'anterior, d'acord amb el que s'ha establit en l'article 35 e) de la Llei de la Generalitat Valenciana 5/1983, de Govern Valencià, i una vegada acomplits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Primer
  
La present orde té per objecte la creació i regulació dels fitxers de tractament de dades de caràcter personal que s'assenyalen en l'annex, de conformitat amb el que s'ha disposat en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
Els responsables dels fitxers informatitzats de referència adoptaran les mesures de gestió i organització que calguen per a assegurar la confidencialitat, seguretat i integritat de les dades, i també les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal
  
Tercer
  
Els afectats del fitxer informatitzat poden exercitar el seu dret d'accés, rectificació i cancel·lació de dades, quan siga procedent, davant l'òrgan administratiu que es concreta en la present orde.
  
DISPOSICIÓ FINAL
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 de desembre de 2002
  
El conseller d'Indústria, Comerç i Energia,
  
FERNANDO V. CASTELLÓ BORONAT
  
ANNEX
  
Fitxer automatitzat Cens públic d'empreses de la Cambra Oficial de Comerç, Indústria i Navegació de València.
  
a) Denominació i descripció del fitxer.
  
- Cens Públic d'Empreses.
  
b) Finalitat i ús del fitxer.
  
- Donar compliment a la funció publicoadministrativa en la Llei 3/1993, de 22 de març, Bàsica de les Cambres Oficials de Comerç, Indústria i Navegació.
  
c) Persones o col·lectius sobre els quals es pretén obtenir dades de caràcter personal o que resulten obligats a subministrar-les:
  
- Persones físiques o jurídiques que exercisquen activitats empresarials, professionals o artístiques d'acord amb els criteris establits en la Llei 3/1993.
  
d) Procediment de recollida de les dades:
  
- Són aportades per les administracions públiques i/o mitjançant enquestes, declaracions, entrevistes, formularis i registres públics.
  
e) Estructura bàsica del fitxer automatitzat:
  
- Dades identificadores: nom i cognoms, denominació social, DNI/NIF/CIF, adreça, telèfon, fax, e-mail, web.
  
- Dades de l'activitat econòmica.
  
- Dades sectorials.
  
- Càrrecs.
  
f) Cessions de dades previstes:
  
- Al públic en general i a les administracions públiques.
  
g) Òrgan responsable del fitxer:
  
- Cambra Oficial de Comerç, Indústria i Navegació de València en l'àmbit de les respectives demarcacions.
  
h) Servici o centre directiu davant el qual es puguen exercir els drets d'accés, rectificació i cancel·lació:
  
- Secretaria General de la Cambra de Comerç.
  
i) Nivell de seguretat amb indicació del nivell bàsic, mitjà o alt exigible:
  
- Bàsic.
  
Fitxer automatitzat Cens electoral de la Cambra Oficial de Comerç, Indústria i Navegació de València.
  
a) Denominació del fitxers:
  
- Cens electoral.
  
b) Finalitat i ús del fitxer:
  
- El manteniment d'una base de dades als efectes de complir el que s'ha disposat en l'article 8 de la Llei 3/2993.
  
c) Persones o col·lectius sobre els quals es pretén obtenir dades de caràcter personal o que resulten obligats a subministrar-les:
  
- La totalitat dels electores de cada cambra, classificats per grups i categories, amb vista a la importància econòmica relativa als diversos sectors repartits en la forma que determina la respectiva administració tutelar.
  
d) Procediment de recollida de les dades:
  
- Hi són aportades per les administracions públiques.
  
e) Estructura bàsica del fitxer automatitzat:
  
- Dades identificadores: nom i cognoms, denominació social, DNI/NIF/CIF, adreça, telèfon, fax, e-mail, web.
  
- Dades de l'activitat econòmica.
  
f) Cessions de dades previstes:
  
- Les cambres exposaran públicament els seus censos en la forma i pel procediment previst en la legislació electoral.
  
g) Òrgan responsable del fitxer:
  
- Cambra Oficial de Comerç, Indústria i Navegació de València en l'àmbit de les respectives demarcacions.
  
h) Servici o centre directiu davant el qual es puguen executar els drets d'accés, rectificació i cancel·lació.
  
- Secretaria General de la Cambra de Comerç.
  
i) Servici o centre directiu davant el qual es puguen exercir els drets d'accés, rectificació i cancel·lació:
  
- Secretaria General de la Cambra de Comerç.
  
j) Nivell de seguretat:
  
- Bàsic.
  
Fitxer automatitzat Recurs cameral permanent de la Cambra de Comerç, Indústria i Navegació de València.
  
a) Denominació del fitxer:
  
- Recurs Cameral Permanent.
  
b) Finalitat i ús del fitxer:
  
- Recaptació de les exaccions previstes en els articles 10 i 55 de la Llei 3/1993.
  
c) Persones o col·lectius sobre els quals es pretén obtenir dades de caràcter personal o que resulten obligats a subministrar-les:
  
- Tots els electors de Cambra de Comerç de València, és a dir, personal natural o jurídic que per l'exercici de la seua activitat comercial, industrial i naviliera quede subjecte a l'IAE o tribut que el substituïsca.
  
d) Procediment de recollida de les dades:
  
- Aportades per les administracions públiques.
  
e) Estructura bàsica del fitxer automatitzat:
  
- Dades econòmiques de l'activitat referides a les seues declaracions d'impostos previstes en la Llei 3/1993.
  
- Dades bancàries necessàries per al cobrament del RCP, aportades pel mateix interessat.
  
f) Cessions de dades previstes:
  
- A l'Agència Estatal Tributària, en virtut del conveni subscrit entre l'esmentada entitat i el Consell Superior de Cambres per a la recaptació en via executiva dels ingressos de dret públic que corresponen a les cambres.
  
- Agent executiu independent per a la recaptació en via de constrenyiment.
  
g) Òrgan responsable del fitxer:
  
- Cambra Oficial de Comerç, Indústria i Navegació de València en l'àmbit de les respectives demarcacions.
  
h) Servici o centre directiu davant el qual es puguen exercir els drets d'accés, rectificació i cancel·lació:
  
- Secretaria General de la Cambra de Comerç.
  
i) Nivell de seguretat:


Còpia Permalink ELI